# Algirdas Žukauskas

### Straipsnis iš Vikipedijos, laisvosios enciklopedijos.

Algirdas Žukauskas

Algirdas Žukauskas (1923 m. vasario 2 d. Biržuose – 1997 m. rugpjūčio 2 d.) – mokslininkas energetikas, technikos mokslų habilituotas daktaras, Lietuvos nusipelnęs inžinierius, Lietuvos mokslų akademijos akademikas.

## [taisyti] Biografija

1947 m. baigė Kauno valstybinio universiteto Technologijos fakultetą ir įgijo inžinieriaus mechaniko kvalifikaciją. 1947 – 1950 m. dėstė Kauno valstybiniame universitete, 1951 – 1953 m. – Kauno politechnikos institute.

1956 m. jo rūpesčiu įkurtas Lietuvos mokslų akademijos Energetikos ir elektrotechnikos (nuo 1966 m. – Fizikinių ir techninių energetikos problemų) institutas, kuris jo vadovaujamas tapo stambiausiu ir įvairiašakiu mokslo centru.

1957 – 1965 m. – ir Valstybinio mokslo ir technikos komiteto, o nuo 1990 m. – Technikos mokslų skyriaus pirmininkas. Nuo 1962 m. – TSRS Mokslų akademijos Šiluminės fizikos tyrimų koordinavimo mokslinės tarybos narys, nuo 1967 m. – analogiškos Lietuvos mokslinės tarybos pirmininkas. Nuo 1966 m. – Lietuvos mokslų akademijos viceprezidentas.

Pirmasis Lietuvoje pradėjo tirti šilumos mainus, sukūrė šilumos atidavimo skysčiuose skaičiavimo metodų, kurie plačiai taikomi daugelyje šalių. Daug dėmesio skyrė Lietuvos mokslinei techninei pažangai. Jam vadovaujant buvo sudaromi perspektyviniai energetikos plėtojimo planai, pagrįsta Lietuvos elektrinės, Mažeikių naftos perdirbimo gamyklos ir kitų energetikos objektų statyba, sudaryta pirmoji Lietuvos aukštosios įtampos tinklų sistema.

1965 m. – Lietuvos mokslų akademijos akademikas, technikos mokslų habilituotas daktaras, Lietuvos nusipelnęs inžinierius, 1974 m. – Lietuvos nusipelnęs mokslo veikėjas, 1975 m. – Valstybinės premijos laureatas. Jam suteiktas Vilniaus Gedimino technikos universiteto garbės daktaro vardas, Tarptautinio šilumos ir masės mainų centro apdovanojimas. 1992 m. – Didžiosios Britanijos inžinierių mechanikų draugijos garbės narys.

600 mokslinių straipsnių, iš jų apie 170 publikuota įvairiuose užsienio leidiniuose, autorius, 15 plačiai žinomų monografijų autorius, buvo 12 tarptautinių šilumos mainų žurnalų redaktorius arba redakcinės kolegijos narys. Rėmė istorinio apžvalginio leidinio „Lietuvos energetika“ I ir II tomų išleidimą.

Tragiškai žuvo – Molėtų rajone einantį miško keliu jį partrenkė automobilis. Palaidotas Vilniuje, Antakalnio kapinėse.

Rodomas puslapis "http://lt.wikipedia.org../../../a/l/g/Algirdas_%C5%BDukauskas_2cda.html"

Kategorijos: Lietuvos energetikai | Lietuvos mokslininkai

##### Views

- Straipsnis
- Aptarimas
- Dabartinė versija

##### Paieška